Antonio Garrido

**Antonio Garrido Benito**, nado en Salteras (provincia de Sevilla) o 20 de agosto de 1971, é un actor e presentador de televisión andaluz. É fillo do xornalista José Luis Garrido Bustamante.

## Traxectoria profesional 
### Actor 
Como intérprete participou episodicamente en varias series e formou parte do elenco de *Al filo de la ley* (2005), en TVE, *Los simuladores* (2006-07), en Cuatro, e *La chica de ayer* (2009), en Antena 3 (interpretando o papel de *Joaquín Gallardo*, un inspector da policía). Dende xaneiro de 2010, ata 2012, interpretou a *Mario Castillo*, o pai de familia da serie *Los protegidos*, en Antena 3. En 2013, fichou pola segunda tempada da serie *Amar es para siempre*, en Antena 3.

A súa traxectoria no cinema foi algo máis curta, destacando as súas intervencións en *Camarón* (2005), de Jaime Chávarri, *Desde que amanece apetece* (2005), de Antonio del Real, *El camino de los ingleses* (2006), de Antonio Banderas, e *Diario de una ninfómana* (2008). En 2011 foi incluído no elenco de actores de *La chispa de la vida*, un filme dirixido por Álex de la Iglesia.

Iniciouse profesionalmente como actor no teatro ó participar na obra *Bajarse al moro*, de José Luis Alonso de Santos. A ela seguíronlle, entre outras, *Breve Brecht*, *Un novo mundo*, *El barbero de Sevilla*, *Réquiem de Berlín* e *El otro lado de la cama*, que lle proporcionou, en 2005, unha candidatura aos Premios da Unión de Actores como mellor actor secundario na categoría de teatro.

### Presentador 
Como presentador debutou na cadea local Onda Giralda (agora Giralda TV) co programa de cultura cofradiera *Añoranza* no 1998. Un ano máis tarde pasou a Canal Sur cos programa *El día E*, *Vamos de fiesta* e *Andalucía directo* dende 1999. En 2007 pasou a Cuatro para presentar o concurso *Gente de mente* (2007) e posteriormente a TVE poñéndose á fronte do concurso *Identity* (2007-08) e o espazo divulgativo *Hijos de Babel* (2008). Dende o 18 de maio de 2009 e durante uns meses presentou unha nova edición do concurso *¿Quién quiere ser millonario?* en Antena 3. Foi un dos catro presentadores do programa especial de Noitevella da TVE no ano 2007. En 2012, conduciu para as cadeas integradas na FORTA o concurso *El duelo*.

## Vida persoal 
Mantivo unha relación sentimental con Araceli Álvarez de Sotomayor durante moitos anos, coa que casou o 12 de xullo de 2008 na igrexa de Santa Mariña de Córdoba, cidade natal da moza. En febreiro de 2010 divorciáronse, e en abril comezou a saír coa compostelá Lucía Díaz. O 19 de setembro de 2012 tiveron un fillo chamado Antonio José.  En 2019 naceu o seu segundo fillo.

## Filmografía 
### Televisión 
#### Actor 
* *Teatro de la comedia*, personaxe episódico (1994)
* *El Séneca*, personaxe episódico (1996)
* *Plaza alta*, personaxe episódico (1999-2000)
* *20 tantos*, personaxe episódico (2002)
* *Ágora*, como Teodoro (2002)
* *Los Serrano*, un episodio: "Santiago vuelve a la escuela" (2003)
* *Hospital Central*, como Capellán Sancho (2003)
* *La Mari*, como Pedro. Miniserie (2003)
* *Cuéntame*, como Profesor Barrantes (2003)
* *El Comisario*, como Cisneros (2003-2004)
* *Arrayán*, como Víctor Fortuny (2004)
* *Mis adorables vecinos*, no episodio "Yo vivía en una urba de lujo y mañana me mudaré" (2004)
* *La sopa boba*, como un policía (2004)
* *Un paso adelante*, como Andrés (2005)
* *Aquí no hay quien viva*, como Raúl (2005)
* *Al filo de la ley*, como Alfredo Molina (2005)
* *Teletipos*, varios personaxes (2005)
* *Los simuladores*, como Jota (2006-2007)
* *Buscando al hombre perfecto*, como Miguel. TV movie (2008)
* *La chica de ayer*, como Joaquín Gallardo (2008-2009)
* *La hora de José Mota*, no programa: "Verdades y mentiras" (2009)
* *Desátate*, como Antonio. TV movie (2009)
* *Los protegidos*, como Mario Montero (2010-2012)
* *Con el culo al aire*, como el mesmo (2012)
* *Isabel*, como Duque de Medina Sidonia (2013)
* *Amar es para siempre*, como Augusto Lloveras (2013-2014)

#### Como presentador 
* Programas para a cadea local Onda Giralda (1998)
* Presentador de diferentes galas (*Fin de año*, *Gala de Andalucía*) para Canal Sur (1999)
* *Andalucía directo*, colaborador para Canal Sur (1999)
* *Hablemos claro*, copresentador xunto con Isabel Gemio e Cristina Tárrega para Canal Sur (2000)
* *Vamos de fiesta*, galas para Canal Sur (2000)
* *El día E*, concurso para Canal Sur (2001)
* *Gente de mente*, concurso para Cuatro (2007)
* *Hijos de Babel*, concurso para TVE (2008)
* *Identity*, concurso para TVE(2007-2008)
* *¿Quién quiere ser millonario?*, concurso para Antena 3 (2009)
* *El duelo*, concurso para a FORTA(2012)

### Filmes 
#### Longametraxes 
* *Yerma*, intervención especial. Dir. Pilar Távora (1998)
* *Desde que amanece apetece*, como nenaza. Dir. Antonio del Real (2005)
* *Camarón*, actor secundario. Dir. Jaime Chavarri (2005)
* *15 días contigo*, como un cliente facha. Dir. Jesús Ponce (2005)
* *El camino de los ingleses*, como Cardona (2006)
* *Trío de ases: el secreto de la Atlántida*, como Pit. Dir. Joseba Vázquez (2008)
* *Diario de una ninfómana*, como Giovanni. Dir. Cristian Molina (2007)
* *7 minutos*, como Luismi. Dir. Daniela Fejerman (2008)
* *La chispa de la vida*, como Dr. Velasco. Dir. Álex de la Iglesia (2011)
* *Fin*, como Rafa. Dir. Jorge Torregrosa (2011)
* *Sólo para dos*, como Jairo. Dir. Roberto Santiago (2012)
* *Love Unlimited*, como o pai de Paul. Dir. Alejandro Ochoa (2013)
* *La playa de los ahogados*, como Rafael Estévez. Dir. Gerardo Herrero (2015)

#### Curtametraxes 
* *Ludoterapia*. Dir. León Siminiani (2006)

### Teatro 
* *Bajarse al moro*, pola Fundación *El Monte* (1995)
* *Breve brecht*. Dir. Bertlod Brecht/Daniel Suárez (1995)
* *Héctor*, iniciativa dos alumnos di Instituto do Teatro (1996)
* *Un nuevo mundo*. Dir. Juan Dolores Caballero (1996)
* *El barbero de Sevilla*. Dir. José Luis Castro (1997)
* *Extraño*. Dir. Pedro Álvarez Osorio (1997)
* *Cambalache*. Dir. Daniel Suárez (1997)
* *Fe*. Dir. Julio Fraga (1998)
* *Réquiem de Berlín*. Dir. Bertold Brecht (1998)
* *Otelo el moro*, como Yago (2000-2001)
* *El otro lado de la cama*, como Rafa (2004-2005)
* *El burlador de Sevilla*, como o Burlador (2007)

## Notas 
## Véxase tamén